Vanlig flodhest

Vanlig flodhest (Hippopotamus amphibius) er et stort afrikansk pattedyr. Navnet kommer fra det greske ordet ιπποπόταμος (ippo = hest, pótamos = elv). Den er én av bare to arter i familien Hippopotamidae. Vanlig flodhest kan bli 4,5 meter lang og har en skulderhøyde på 1,5 meter. Den veier vanligvis mellom 1 300 og 3 200 kg. Den tyngste som er kjent veide omkring 4 500 kg. Man regner med at det er ca. 125 000-150 000 vanlige flodhester i verden, men de trues av utbygging og ødeleggelse av habitatene deres. Tidligere eksisterte det flere arter flodhest, blant annet Hippopotamus madagascariensis, men de er nå utdødd. Den nærmeste nålevende slektningen til vanlig flodhest er dvergflodhest. Flodhesten er blant de dødeligste dyrene i verden. Referanser Eksterne lenker (en) vanlig flodhest i Encyclopedia of Life (en) vanlig flodhest i Global Biodiversity Information Facility (en) vanlig flodhest hos Fossilworks (en) vanlig flodhest hos ITIS (en) vanlig flodhest hos NCBI (en) Kategori:Hippopotamus amphibius – bilder, video eller lyd på Wikimedia Commons (en) Hippopotamus amphibius – galleri av bilder, video eller lyd på Wikimedia Commons Hippopotamus amphibius – detaljert informasjon på Wikispecies «Se flodhestungens første møte med publikum», Dagbladet 16. desember 2008